  Майя Бывальцева Удмуртиысь гурт но фермер возёсъёс 2017-тӥ арын 680 сюрс 400 тонна йӧл кыскизы, азьвыл арен ӵошатыса, со 4,7 процентлы тросгес, ивортэ элькун тӧролэн но кивалтэтлэн пресс-службазы. Кызьы веразы улосвылысь гурт возёсъя министерствоын ортчем кенешонын, тросгес йӧл кыскыны луонлык сётӥз пудо уллёез но солэсь азинлыксэ будэтон. Скалъёслэн аръя азинлыксы гурт возёсъёсын 156 килограммлы будӥз, фермер возёсъёсын — 256 килограммлы Удмуртиысь тӧролэн но кивалтэтлэн пресс-службазыУдмуртиысь кивалтэтлэн тӧроезлэн нырысетӥ воштӥсез Александр Свинин верамъя, матысь аръёсы элькунысь предприятиос йӧлъя вузпӧрын кылдэм югдурез ас палазы берыктыны кулэ (Россиын 8 миллион тонна йӧл уг тырмы). Матысь аръёслы одӥгез валтӥсь ужпум — пудо уллёез йылэтон бордысь йӧл кысконэ но переработкае выль технологиосты пыӵатон чотын азинлыкез будэтонэ выжон Александр Свинин, Удмуртиысь кивалтэтлэн тӧроезлэн нырысетӥ воштӥсез2017-тӥ арын тужгес трос йӧл кыскизы Вавож, Можга, Шаркан, Балезино, Алнаш, Ува, Глаз но Пичи Пурга ёросъёсын. Тегъёс: Удмуртия гуртвозёс йӧл АлександрСвинин  